FORTH เสน่ห์ทุกด้าน
เสน่ห์การดึงดุดนักวิเคราะห์ และนักลงทุนไม่ให้ขาดช่วง ขาดสาย ของ FORTH คงหนีไม่พ้นจุดเด่นด้านผลการดำเนินงานที่สามารถเติบโตได้ทุกๆ ปี มีประสิทธิภาพในการทำกำไรที่สม่ำเสมอ และมีการให้อัตราผลตอบแทนจากเงินปันผลที่สูง
26 มิ.ย. 2559

–คุณค่าบริษัท–
 
เสน่ห์การดึงดุดนักวิเคราะห์ และนักลงทุนไม่ให้ขาดช่วง ขาดสาย ของ บริษัท ฟอร์ท คอร์ปอเรชั่น จำกัด (มหาชน) หรือ FORTH คงหนีไม่พ้นจุดเด่นด้านผลการดำเนินงานที่สามารถเติบโตได้ทุกๆ ปี มีประสิทธิภาพในการทำกำไรที่สม่ำเสมอ และมีการให้อัตราผลตอบแทนจากเงินปันผลที่สูง
ด้วยดำเนินธุรกิจ 4 ประเภท อาทิ 1.ธุรกิจผลิตและจัดจำหน่ายชิ้นส่วนอิเล็กทรอนิกส์ ซึ่งเป็นธุรกิจที่ให้ recurring income ประมาณ 1,500 ล้านบาทต่อปีมีสัดส่วนรายได้ 26% 2. ธุรกิจด้านโทรคมนาคม ซึ่งมีรายได้จากการลากสายไฟเบอร์และทองแดง รายได้หลักมาจากการประมูลงานภาครัฐ มีสัดส่วนรายได้ 14% 3. ธุรกิจอื่นๆ ที่เกี่ยวข้องกับเทคโนโลยี  เช่น ไฟจราจร, ระบบจราจร, CCTV มีสัดส่วนรายได้ที่ 28% และ 4. ธุรกิจตู้เติมเงินมือถือ (ตู้บุญเติม) ซึ่งดำเนินธุรกิจผ่านบริษัท FSMART (ถือหุ้น 45.75%) มีสัดส่วนรายได้ที่ 32%
กลยุทธ์การลงทุนของ FORTH ถือเป็นธุรกิจค่อยๆ เติบโตขึ้นอย่างต่อเนื่อง จึงยังเป็นจุดแข็งที่สามารถสร้างผลการดำเนินงานสม่ำเสมอมา
นอกจากนี้ ภาพระยะยาว นักวิเคราะห์มองว่า FORTH สามารถเติบโตได้ดีจากงานประมูลภาครัฐและธุรกิจตู้เติมเงินมือถือ (ตู้บุญเติม) ซึ่งเป็นธุรกิจที่จะมีรายได้มาอย่างสม่ำเสมอ ปัจจุบันบริษัทมีจำนวนตู้บุญเติมประมาณ 77,000 ตู้ทั่วประเทศ และตั้งเป้าขยายตู้บุญเติบจำนวน 2,000 ตู้ต่อเนื่อง อีกทั้งบริษัทยังมีแผนการขยายธุรกิจตู้บุญเติมไปยังประเทศฟิลิปปินส์และอินโดนิเซียอีกด้วย
พร้อมทั้ง มองว่า FORTH จะได้ปัจจัยบวกจากโครงการ “บรอดแบนด์แห่งชาติ” มูลค่า 1.5 หมื่นล้านบาท คาด FORTH มีโอกาสได้รับงานมูลค่าประมาณ 3 พันล้านบาท จากโครงการนี้และจะเริ่มบันทึกเป็นรายได้ในปี 2560 มากกว่านั้นยังมีโครงการ CCTV มูลค่ากว่า 400 ล้านบาทที่รอการประมูลอีกด้วย โดยคาดกำไรสุทธิปี  2560 สามารถเติบโตได้ดีที่ 601 ล้านบาท เพิ่มขึ้น 24.9% จากงวดเดียวกันของปีก่อน
ส่วนทางด้านผลการดำเนินงานไตรมาส 1 สิ้นสุดวันที่ 31 มีนาคม 2559 บริษัทมีรายได้รวมขยับขึ้นมาอยู่ที่ 1,239.40 ล้านบาท จากงวดเดียวกันของปีก่อน 1,174.18 ล้านบาท   โดยส่วนใหญ่เกิดจากการเพิ่มขึ้นของรายได้จากธุรกิจเทคโนโลยีที่เกี่ยวข้องและธุรกิจให้บริการรายย่อย ส่งผลให้บริษัทมีกำไรขยับขึ้นมาอยู่ที่ 106.36 ล้านบาท หรือ 0.11 บาทต่อหุ้น จากงวดเดียวกันของปีก่อน 88.61 ล้านบาท หรือ 0.09 บาทต่อหุ้น
ในขณะที่นักวิเคราะห์ บล. เคทีบี มอง FORTH มีผลการดำเนินงานที่สม่ำเสมอ,ให้อัตราผลตอบแทนจากเงินปันผลสูง, และ มีมุมมองระยะยาวในเชิงบวกแนะนำ “ซื้อ” ที่ราคาเป้าหมาย 10.00 บาท
…
 
ผู้ถือหุ้นรายใหญ่
1.นายพงษ์ชัย อมตานนท์ 366,744,400 หุ้น 38.20%
2.นางรังษี เลิศไตรภิญโญ 59,465,500 หุ้น 6.19%
3.นายแกลิก อมตานนท์ 57,924,000 หุ้น 6.03%
4.นางวันทนา อมตานนท์ 34,089,600 หุ้น 3.55%
5.นายพูนศักดิ์ ศิริพงศ์ปรีดา 32,431,900 หุ้น 3.38%
 
รายชื่อกรรมการ
1.นาย สนิท วรปัญญา ประธานกรรมการ
2.นาย สนิท วรปัญญา กรรมการอิสระ
3.นาย สนิท วรปัญญากรรมการตรวจสอบ
4.นาย พงษ์ชัย อมตานนท์ ประธานกรรมการบริหาร
5.นาย พงษ์ชัย อมตานนท์ กรรมกา